CELEX: 31999R0464
Language: ro
Date: 1999-03-03 00:00:00
Title: Regulamentul (CE) nr. 464/1999 al Comisiei din 3 martie 1999 de stabilire a normelor de aplicare a Regulamentului (CE) nr. 2201/96 al Consiliului cu privire la schema de ajutor pentru prune

03/Volumul 26
            
            
               RO
            
            
               Jurnalul Ofícial al Uniunii Europene
            
            
               253
            
         31999R0464
   
               L 056/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 464/1999 AL COMISIEI
   
   din 3 martie 1999
   de stabilire a normelor de aplicare a Regulamentului (CE) nr. 2201/96 al Consiliului cu privire la schema de ajutor pentru prune
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor prelucrate pe bază de fructe și legume (1), modificat de Regulamentul (CE) nr. 2199/97 (2), în special articolul 3 alineatul (3) și articolul 4 alineatul (9),
   întrucât titlul I din Regulamentul (CE) nr. 2201/96 introduce o schemă de ajutor pentru producția anumitor produse prelucrate pe bază de fructe și legume și întrucât Regulamentul (CE) nr. 504/97 al Comisiei din 19 martie 1997 de stabilire a normelor de aplicare a Regulamentului (CE) nr. 2201/96 al Consiliului privind schema de ajutor pentru producție în sectorul produselor prelucrate pe bază de legume și fructe (3), modificat ultima dată de Regulamentul (CE) nr. 1590/98 (4), stabilește dispozițiile generale aplicabile acestei scheme; întrucât ar trebui stabilite anumite norme speciale pentru prune, fără a aduce atingere celorlalte dispoziții din Regulamentul (CE) nr. 504/97;
   întrucât fructele pot fi de diverse calități; întrucât prețul minim și ajutorul pentru producție ar trebui fixate pentru o categorie de comercializare specificată, iar valorile aplicabile celorlalte categorii ar trebui stabilite pornind de la categoria specificată, celelalte categorii trebuind să fie definite ținându-se cont, pentru valorile astfel stabilite, de caracteristicile diferitelor categorii;
   întrucât cerințele minime de calitate la care se face referire în articolul 4 alineatul (4) litera (b) din Regulamentul (CE) nr. 2201/96 au în vedere evitarea obținerii unor produse pentru care nu există cerere sau a unor produse care ar crea denaturarea pieței și întrucât aceste cerințe trebuie să se bazeze pe procedee de fabricație tradiționale și corecte; întrucât, pentru a asigura conformitatea cu aceste dispoziții, ar trebui definite caracteristicile minime pe care trebuie să le îndeplinească prunele deshidratate achiziționate de prelucrător, pe de-o parte, și prunele care se califică pentru primirea ajutorului pentru producție, pe de altă parte;
   întrucât dispozițiile prezentului regulament cuprind, adaptându-se la evoluția legislației și a datelor tehnice și economice și în funcție de experiența dobândită, dispozițiile specifice pentru prune prevăzute la articolul 3 din Regulamentul (CEE) nr. 1709/84 al Comisiei din 19 iunie 1984 privind prețurile minime plătibile producătorilor, precum și sumele din ajutorul pentru producție pentru anumite produse prelucrate din fructe și legume care pot beneficia de ajutor (5), modificat ultima dată de Regulamentul (CE) nr. 1591/98 (6), precum și în Regulamentul (CEE) nr. 2022/85 al Comisiei din 22 iulie 1985 privind cerințele minime de calitate pentru prunele deshidratate și prunele care se califică pentru primirea ajutorului pentru producție (7); întrucât, prin urmare, Regulamentul (CEE) nr. 2022/85, precum și articolul 3 și anexa IV din Regulamentul (CE) nr. 1709/84 ar trebui abrogate;
   întrucât, atunci când produsele sunt obținute într-un stat membru și prelucrate în altul, este necesar ca autoritățile statului membru în care produsele au fost obținute să pună la dispoziție dovada achitării prețului minim către statul membru care plătește ajutorul;
   întrucât prețul minim și ajutorul sunt stabilite pentru produsele deshidratate, într-o etapă specifică a procesului tradițional de prelucrare industrială; întrucât trebuie să se aibă grijă, pe de-o parte, ca prunele care au primit ajutor să fie efectiv prelucrate sub formă de produse pentru consumul uman imediat și, pe de altă parte, având în vedere recenta evoluție din sectorul prunelor semiuscate și potențialul economic considerabil al acestora, produsele care nu sunt supuse acestui proces de uscare ca parte a prelucrării lor nu ar trebui, din acest motiv, să fie private de posibilitatea de a se califica pentru ajutor;
   întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
   ADOPTĂ PREZENTUL REGULAMENT:
   Articolul 1
   În sensul prezentului regulament:
   
               (a)
            
            
               „prune d'Ente” reprezintă prunele proaspete, coapte fiziologic, din soiul de prune d'Ente, specia Prunus domestica L;
            
         
               (b)
            
            
               „prune deshidratate” reprezintă prunele obținute prin deshidratarea prunelor d'Ente;
            
         
               (c)
            
            
               „prune uscate” reprezintă prunele obținute din prune deshidratate cu un conținut maxim de umiditate de 23 %;
            
         
               (d)
            
            
               „prune semiuscate” reprezintă prunele obținute prin deshidratarea prunelor d'Ente până la atingerea unui conținut de umiditate de 30-35 %, fără nici un fel de proces de rehidratare;
            
         
               (e)
            
            
               „lot” reprezintă un număr de containere prezentate împreună de un producător sau grup recunoscut de producători pentru acceptare de către un procesator.
            
         Articolul 2
   Pentru a se califica pentru primirea ajutorului la care se face referire la articolul 2 din Regulamentul (CE) nr. 2201/96, prunele trebuie să îndeplinească caracteristicile stabilite în anexa I partea B și să fie obținute din prune deshidratate care se conformează caracteristicilor stabilite în anexa I partea A pentru care prețul minim a fost plătit integral.
   Articolul 3
   (1)   Prețul minim care trebuie achitat producătorilor de prune deshidratate și ajutorul pentru producție pentru prune sunt stabilite în raport cu 100 de kilograme net din produsul cu un conținut maxim de umiditate de 23 % din categoria de mărime care corespunde unui număr de 66 de fructe per 500 g.
   Pentru alte categorii de mărime, prețul minim și ajutorul se înmulțesc cu unul dintre coeficienții prezentați în lista din anexa II.
   (2)   În scopul aplicării prețului și ajutorului minim pentru producție la prunele semiuscate, mărimea și greutatea se consideră ca fiind mărimea și greutatea echivalente ale prunelor deshidratate și ale prunelor uscate, înmulțind mărimea cu 1,18461, iar greutatea cu 0,84416.
   Articolul 4
   Atunci când prelucrarea are loc în afara statului membru în care a fost cultivat produsul, statul membru respectiv pune la dispoziția statului membru care plătește ajutorul pentru producție dovada că prețul minim care trebuie achitat producătorului a fost achitat.
   Articolul 5
   (1)   Pentru prunele uscate, verificarea cerințelor de calitate se face pe baza mostrelor prelevate de procesator dintr-un lot, înainte de clasificarea după mărime și de comun acord cu producătorul. Mostrele sunt examinate atât de procesator, cât și de producător, iar rezultatele verificării sunt înregistrate.
   (2)   În cazul prunelor aflate în procesul de prelucrare, procesatorul verifică prin sondaj fiecare lot pentru a se asigura că produsele îndeplinesc cerințele de calificare pentru primirea ajutorului. Rezultatele verificării sunt înregistrate. Greutatea netă minimă a fiecărei mostre examinate este de 1 kg.
   Articolul 6
   Statele membre iau măsurile necesare, mai ales prin verificarea evidenței stocurilor, pentru a se asigura că prunele pentru care s-a primit ajutor sunt ulterior prelucrate sub formă de produse, în conformitate cu articolul 1 alineatul (2) litera (c) din Regulamentul (CE) nr. 504/97.
   Articolul 7
   Articolul 3 și anexa IV din Regulamentul (CE) nr. 1709/84 și din Regulamentul (CEE) nr. 2022/85 se abrogă.
   Articolul 8
   Prezentul regulament se aplică începând cu anul de comercializare 1999/2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 martie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 29.
   
      (2)  JO L 303, 6.11.1997, p. 1.
   
      (3)  JO L 78, 20.3.1997, p. 14.
   
      (4)  JO L 208, 24.7.1998, p. 11.
   
      (5)  JO L 162, 20.6.1984, p. 8.
   
      (6)  JO L 208, 24.7.1998, p. 14.
   
      (7)  JO L 191, 23.7.1985, p. 31.
   ANEXA I
   Partea A. Cerințe minime de calitate pentru prunele deshidratate
   I.   CARACTERISTICI MINIME
   
               1.
            
            
               Prunele deshidratate trebuie să fie sănătoase, de bună calitate comerciabilă și potrivite pentru prelucrare.
            
         
               2.
            
            
               Prunele deshidratate trebuie să aibă un conținut maxim de umiditate de 23 %, cu excepția fructelor destinate producției de prune semiuscate, care trebuie să aibă un conținut de umiditate de 30-35 %.
            
         
               3.
            
            
               Prunele deshidratate trebuie să aibă mărimea corespunzătoare unui număr mai mic de 105 prune la 500 g, cu excepția fructelor destinate producției de prune semiuscate, a căror mărime trebuie să corespundă unui număr mai mic de 81 de prune la 500 g.
            
         
               4.
            
            
               Fructele trebuie să fie:
               
                           (a)
                        
                        
                           bine deshidratate, sănătoase, nemucegăite, neputrezite, fără insecte, vii sau moarte și fără excremente de insecte;
                        
                     
                           (b)
                        
                        
                           cărnoase, curate și fără pământ;
                        
                     
                           (c)
                        
                        
                           fără miros și gust străine și
                        
                     
                           (d)
                        
                        
                           practic fără defecte și deșeuri.
                        
                     
         II.   TOLERANȚE
   Sunt admise următoarele toleranțe:
   
               1.
            
            
               
                  Prunele deshidratate pentru uz industrial:
               
               
                           (a)
                        
                        
                           0,3 % din greutatea deșeurilor;
                        
                     
                           (b)
                        
                        
                           100 % din fructe cu defecte ușoare și/sau grave;
                        
                     
                           (c)
                        
                        
                           10 % din greutate fructe cu defecte foarte grave;
                        
                     
                           (d)
                        
                        
                           5 % din fructe cu mărimea corespunzătoare unui număr de 105 prune sau mai mult la 500 g.
                        
                     
         
               2.
            
            
               
                  Alte prune deshidratate:
               
               
                           (a)
                        
                        
                           0,2 % din greutate deșeuri;
                        
                     
                           (b)
                        
                        
                           0,5 % din greutate fructe cu defecte foarte grave;
                        
                     
                           (c)
                        
                        
                           7,5 % din greutate fructe cu defecte grave sau foarte grave;
                        
                     
                           (d)
                        
                        
                           15 % din greutate fructe cu defecte.
                        
                     
         III.   DEFECTE
   Defectele se împart în trei categorii:
   
               —
            
            
               defecte ușoare, reprezentând defecte minore ale pieliței;
            
         
               —
            
            
               defecte grave, reprezentând în principal defecte grave ale pieliței;
            
         
               —
            
            
               defecte foarte grave, reprezentând în special defectele care afectează pulpa fructului.
            
         Se aplică următoarele definiții:
   
               1.
            
            
               
                  Defecte ușoare
               
               
                           (a)
                        
                        
                           
                              Crăpături sau fisuri terminale
                           
                           Fisuri ale pieliței cu lungimea mai mare de 10 mm, dar nu mai mare de 15 mm, la capătul opus cavității de prindere a pedunculului.
                        
                     
                           (b)
                        
                        
                           
                              Mici perforații ale pieliței
                           
                           Pielița ruptă, deteriorată sau lipsă, pe o suprafață cu lungimea de maxim 7 mm, dar cu o lățime mai mare de 3 mm, fără ca pulpa fructului să iasă prin leziune, sau pe o suprafață cu lungimea mai mare de 7 mm, dar cu o lățime mai mică de 3 mm, cu pulpa fructului vizibilă.
                        
                     
                           (c)
                        
                        
                           
                              Calozități datorate impactului cu grindina, cu o suprafață totală al cărei diametru depășește 3 mm
                           
                           Alterări datorate cicatricelor rezultate în urma impactului cu grindina, cu o suprafață totală al cărei diametru nu depășește 10 mm.
                        
                     
                           (c)
                        
                        
                           
                              Pete gri, roșu-cafenii sau cruste, cu o suprafață totală al cărei diametru depășește 6 mm
                           
                           Acest defect constă în formarea pe suprafața pieliței a unor petice de diverse forme, cu o suprafață totală al cărei diametru nu depășește 20 mm.
                        
                     
         
               2.
            
            
               
                  Defecte grave
               
               
                           (a)
                        
                        
                           
                              Defecte de consistență
                           
                           Acest defect se datorează, de regulă, coacerii insuficiente care are ca rezultat un colorit defectuos și o pulpă moale, pielița având numeroase riduri superficiale.
                        
                     
                           (b)
                        
                        
                           
                              Crăpături datorate plesnirii
                           
                           Sunt crăpăturile neterminale care se produc din cauza plesnirii fructului, acestea vindecându-se ulterior sub forma unor excrescențe dure pe o lungime care depășește 10 mm.
                        
                     
                           (c)
                        
                        
                           
                              Crăpături terminale
                           
                           Sunt crăpăturile care apar la apex și care depășesc 15 mm în lungime.
                        
                     
                           (d)
                        
                        
                           
                              Perforații
                           
                           Pieliță ruptă, deteriorată sau lipsă pe o suprafață mai mare decât cea identificată pentru clasificarea ca defect ușor.
                        
                     
                           (e)
                        
                        
                           
                              Fruct parțial strivit
                           
                           Fructe sau porțiuni de fructe parțial strivite sau fructe puternic deformate, cu pulpa descoperită.
                        
                     
                           (f)
                        
                        
                           
                              Calozități cauzate de grindină
                           
                           Calozități cauzate de grindină, cu cicatrice pe o suprafață totală cu un diametru care depășește 10 mm.
                        
                     
                           (g)
                        
                        
                           
                              Pete gri, roșu-cafenii sau cruste
                           
                           Petice groase și dure pe o suprafață totală al cărei diametru depășește 20 mm.
                        
                     
                           (h)
                        
                        
                           
                              Fisuri
                           
                           Fisuri ale pieliței mai lungi de 15 mm în partea opusă cavității pedunculului sau fisuri care descoperă sâmburele.
                        
                     
                           (i)
                        
                        
                           
                              Deformări datorate arsurilor de soare
                           
                           Deformări grave din cauza arsurilor de soare, care au ca rezultat lipsa efectivă a pulpei pe o parte a fructului unde coaja este lipită de sâmbure, fără să fie încrețită.
                        
                     
         
               3.
            
            
               
                  Defecte foarte grave
               
               
                           (a)
                        
                        
                           
                              Fructe caramelizate
                           
                           Fructe caramelizate din cauza excesului de căldură, cu o colorație foarte închisă a pulpei sau cu spații între sâmbure și pulpă.
                        
                     
                           (b)
                        
                        
                           
                              Fructe atacate de Monilia
                           
                           Fructe cu pete deschise la culoare datorate atacului de Monilia, a căror creștere a fost oprită prin uscare, cu pielița deteriorată.
                        
                     
                           (c)
                        
                        
                           
                              Fructe murdare
                           
                           Fructe murdare din cauza prezenței materiilor străine (mai ales pământ), care ar putea fi îndepărtate.
                        
                     
                           (d)
                        
                        
                           
                              Fructe complet zdrobite
                           
                           Fructe sau porțiuni de fructe complet zdrobite.
                        
                     
         
               4.
            
            
               
                  Deșeuri
               
               Termenul „deșeuri” se utilizează pentru a desemna orice material care, din cauza naturii sau stării sale, nu poate fi oferit pentru consum uman sau care, dacă ar rămâne amestecat cu fructele, indiferent de destinația acestora, ar putea:
               
                           —
                        
                        
                           să le diminueze calitățile de păstrare;
                        
                     
                           —
                        
                        
                           să le afecteze aspectul;
                        
                     
                           —
                        
                        
                           să le transmită un gust, miros sau alte defecte inacceptabile.
                        
                     Următoarele sunt considerate „deșeuri”:
               
                           (a)
                        
                        
                           
                              Fructe cu mucegai activ
                           
                           Fructe cu mucegai care se întinde.
                        
                     
                           (b)
                        
                        
                           
                              Fructe mumificate de monilioză
                           
                           Fructe individuale sau fructe lipite la un loc, cu pulpa distrusă și mumificată datorită acțiunii complete a ciupercii Monilia.
                        
                     
                           (c)
                        
                        
                           
                              Fructe putrezite
                           
                           Fructe al căror caracter comestibil este afectat sau distrus de microorganisme (fermenți, ciuperci, bacterii).
                        
                     
                           (d)
                        
                        
                           
                              Fructe infestate cu insecte și acarieni
                           
                           Fructe infestate cu paraziți animali, vii sau morți (insecte sau acarieni în orice stadiu al ciclului biologic) sau cu excremente de insecte.
                        
                     
                           (e)
                        
                        
                           
                              Fructe acoperite cu pământ sau cu alți constituenți ai solului
                           
                        
                     
                           (f)
                        
                        
                           
                              Fructe carbonizate
                           
                           Fructe carbonizate din cauza căldurii excesive, cu spații între pulpă și sâmbure sau cu umflături caracteristice conferind aspect de prune proaspete.
                        
                     
                           (g)
                        
                        
                           
                              Materii străine
                           
                           Părți necomestibile ale fructului, cum ar fi tulpini, sâmburi și fragmente de pieliță și corpuri sau materii străine, cum ar fi frunze, crenguțe și alte părți de plante, constituenți ai solului, cum ar fi pământ sau pietre.
                        
                     
         Partea B. Cerințe minime de calitate pentru prunele uscate
   I.   CARACTERISTICI MINIME
   
               1.
            
            
               Prunele uscate trebuie obținute din prune deshidratate cu caracteristicile menționate în partea A.
            
         
               2.
            
            
               Prunele trebuie să aibă un conținut maxim de umiditate de 23 %, cu excepția prunelor semiuscate care trebuie să aibă un conținut de umezeală cuprins între 30 și 35 %.
            
         
               3.
            
            
               Dacă nu sunt destinate utilizării în industrie, prunele uscate trebuie sortate și clasificate după mărime.
            
         
               4.
            
            
               Prunele uscate trebuie să fie:
               
                           —
                        
                        
                           intacte, sănătoase, cărnoase, curate, fără mucegai, neputrezite, fără deșeuri;
                        
                     
                           —
                        
                        
                           practic lipsite de defecte care să afecteze calitatea sau aspectul produsului;
                        
                     
                           —
                        
                        
                           fără insecte vii sau moarte și fără excremente de insecte;
                        
                     
                           —
                        
                        
                           fără miros și gust anormale;
                        
                     
                           —
                        
                        
                           de o mărime corespunzătoare unui număr mai mic de 105 de prune la 500 g, cu excepția prunelor semiuscate pentru care numărul de fructe trebuie să fie mai mic de 81 de prune la 500 g.
                        
                     
         II.   TOLERANȚE
   
               1.
            
            
               Prune uscate pentru uz industrial
               
                           (a)
                        
                        
                           100 % din fructe cu defecte ușoare și/sau grave;
                        
                     
                           (b)
                        
                        
                           10 % din greutate fructe cu defecte foarte grave;
                        
                     
                           (c)
                        
                        
                           5 % din fructe cu mărimea corespunzătoare unui număr de 105 prune sau mai mult la 500 g.
                        
                     
         
               2.
            
            
               Prune semiuscate
               
                           (a)
                        
                        
                           0,3 % din greutate fructe cu defecte foarte grave;
                        
                     
                           (b)
                        
                        
                           5 % din greutate fructe cu defecte grave sau foarte grave;
                        
                     
                           (c)
                        
                        
                           10 % din greutate fructe cu defecte.
                        
                     
         
               3.
            
            
               Alte prune uscate
               
                           (a)
                        
                        
                           0,5 % din greutate fructe cu defecte foarte grave;
                        
                     
                           (b)
                        
                        
                           7,5 % din greutate fructe cu defecte grave sau foarte grave;
                        
                     
                           (c)
                        
                        
                           15 % din greutate fructe cu defecte.
                        
                     
         III.   DEFECTE
   În vederea stabilirii gravității defectelor, se aplică dispozițiile părții A.
   ANEXA II
   Coeficienții la care se face referire la articolul 3
   
               Mărime
            
            
               Număr de prune deshidratate sau de prune uscate la 500 g
            
            
               Coeficient
            
         
               104
            
            
               De la 103 până la mai puțin de 105
            
            
               0,65458
            
         
               102
            
            
               De la 101 până la mai puțin de 103
            
            
               0,67276
            
         
               100
            
            
               De la 99 până la mai puțin de 101
            
            
               0,69094
            
         
               98
            
            
               De la 97 până la mai puțin de 99
            
            
               0,70912
            
         
               96
            
            
               De la 95 până la mai puțin de 97
            
            
               0,72730
            
         
               94
            
            
               De la 93 până la mai puțin de 95
            
            
               0,74548
            
         
               92
            
            
               De la 91 până la mai puțin de 93
            
            
               0,76366
            
         
               90
            
            
               De la 89 până la mai puțin de 91
            
            
               0,78184
            
         
               88
            
            
               De la 87 până la mai puțin de 89
            
            
               0,80002
            
         
               86
            
            
               De la 85 până la mai puțin de 87
            
            
               0,81820
            
         
               84
            
            
               De la 83 până la mai puțin de 85
            
            
               0,83638
            
         
               82
            
            
               De la 81 până la mai puțin de 83
            
            
               0,85456
            
         
               80
            
            
               De la 79 până la mai puțin de 81
            
            
               0,87274
            
         
               78
            
            
               De la 77 până la mai puțin de 79
            
            
               0,89092
            
         
               76
            
            
               De la 75 până la mai puțin de 77
            
            
               0,90910
            
         
               74
            
            
               De la 73 până la mai puțin de 75
            
            
               0,92728
            
         
               72
            
            
               De la 71 până la mai puțin de 73
            
            
               0,94546
            
         
               70
            
            
               De la 69 până la mai puțin de 71
            
            
               0,96364
            
         
               68
            
            
               De la 67 până la mai puțin de 69
            
            
               0,98182
            
         
               66
            
            
               De la 65 până la mai puțin de 67
            
            
               1,00000
            
         
               64
            
            
               De la 63 până la mai puțin de 65
            
            
               1,05881
            
         
               62
            
            
               De la 61 până la mai puțin de 63
            
            
               1,07771
            
         
               60
            
            
               De la 59 până la mai puțin de 61
            
            
               1,09662
            
         
               58
            
            
               De la 57 până la mai puțin de 59
            
            
               1,11552
            
         
               56
            
            
               De la 55 până la mai puțin de 57
            
            
               1,13443
            
         
               54
            
            
               De la 53 până la mai puțin de 55
            
            
               1,15333
            
         
               52
            
            
               De la 51 până la mai puțin de 53
            
            
               1,17224
            
         
               50
            
            
               De la 49 până la mai puțin de 51
            
            
               1,19114
            
         
               48
            
            
               De la 47 până la mai puțin de 49
            
            
               1,21005
            
         
               46
            
            
               De la 45 până la mai puțin de 47
            
            
               1,22895
            
         
               44
            
            
               De la 43 până la mai puțin de 45
            
            
               1,24786
            
         
               42
            
            
               De la 41 până la mai puțin de 43
            
            
               1,26676
            
         
               40
            
            
               De la 39 până la mai puțin de 41
            
            
               1,28567
            
         
               38
            
            
               De la 37 până la mai puțin de 39
            
            
               1,30458
            
         
               36
            
            
               De la 35 până la mai puțin de 37
            
            
               1,32348
            
         
               34
            
            
               De la 33 până la mai puțin de 35
            
            
               1,34239
            
         
               32
            
            
               Mai puțin de 33
            
            
               1,36129
            
         Pentru prunele deshidratate și prunele uscate destinate utilizării industriale, coeficientul care trebuie aplicat, indiferent de mărimea acestora, este de 0,4000.